રોજ ગ્રીન ટીનું સેવન સ્વાસ્થ્ય માટે કેટલું જોખમી?\nગ્રીન ટીના લીધે કુલડીમાં મલાઈ નાખેલી ચા પીનારા લોકોએ પોતાનો સ્વાદ બદલી નાખ્યો હતો. સ્વાસ્થ્યના નામે ચૂસકીનું સ્થાન 'સિપ'એ લઈ લીધું. 

તંદુરસ્તી માટે ગ્રીન ટીના એટલા બધા ફાયદાઓ ગણાવવામાં આવ્યા કે લોકોના ઘરોમાં ખાંડ-દૂધ આવતાં જ બંધ થઈ ગયાં.

જોકે, સેલિબ્રિટિ ન્યુટ્રિશનિસ્ટ ઋજુતા દિવેકરના એક વીડિયોએ સ્વાસ્થ્ય પ્રેમી લોકોને અસમંજસમાં મૂકી દીધા છે.

Instagram કન્ટેન્ટ પૂર્ણ, 1

કરીના કપુર અને આલિયા ભટ્ટને ફિટ રાખનારાં ઋજુતાનો એક વીડિયો વાઇરલ થઈ રહ્યો છે. 

વીડિયોમાં રૂજુતાએ કહ્યું, "જે લોકો 'ગ્રીન ટી'ના વ્યવસાય સાથે જોડાયેલા છે, ફક્ત તેમના માટે જ ગ્રીન ટી સ્વાસ્થ્યકારક છે."

"બાકી તમારા સ્વાસ્થ્ય માટે, ઍન્ટી-ઑક્સિડૅન્ટ માટે, સુંદરતા માટે આદુવાળી કડક ચા જ સારી છે."

ઋજુતાના આ વીડિયોની બીજી કોઈ અસર થઈ હોય કે ના થઈ હોય પરંતુ આ વીડિયોએ લોકોને અસમંજસમાં ચોક્કસ મૂકી દીધા છે.

જો કોઈ ફિટનેસ ટ્રૅનર, જે સેલિબ્રિટીઓને ફિટ રાખતાં હોય તે આ પ્રકારની વાત કરે ત્યારે ડર લાગવો સ્વાભાવિક છે.

આખી દુનિયા જે ચાને 'દવા' સમજીને પીવે છે, શું એ ચા 'નુકસાનકારક' હોઈ શકે ?

તમે આ વાંચ્યું કે નહીં?

ઋજુતાનો જે વીડિયો ઇન્ટરનેટ પર વાઇરલ થઈ રહ્યો છે,  એ વીડિયોમાં તેમણે ગ્રીન ટીને નુકસાનકાર ગણાવવાનું કોઈ કારણ આપ્યું નથી.

આ સ્થિતિમાં ગ્રીન ટીના વિષયમાં કોઈ નિષ્કર્ષ પર પહોંચવું મુશ્કેલ છે. 

જોકે, ગ્રીન ટીનો ઇતિહાસ ચકાસો તો જાણવા મળશે કે એ 5 હજાર વર્ષ જૂનો છે.

ગ્રીન ટીનો પ્રથમ ઉપયોગ ચીનમાં થયો હતો.

બ્લેક ટી હોય કે પછી ગ્રીન ટી, ચા કૅમેલિયા સાઇનેસિસના છોડમાંથી મળે છે. 

આ છોડનાં પાંદડા કેવાં હોય છે? છોડ ક્યાં પ્રકારના વાતાવરણમાં ઊગ્યો છે?  ચાનાં પાંદડાને કેવી રીતે ચૂંટવામાં આવ્યાં છે, આ તમામ બાબતોના આધારે ચાનો પ્રકાર નક્કી થાય છે.

ગ્રીન ટી કેવી રીતે તૈયાર થાય છે?

જો ગ્રીન ટી તૈયાર કરવી હોય તો છોડને છાયડામાં રાખવો જરૂરી છે. આ છોડની પર નેટ લગાડવી પણ જરૂરી છે. 

છોડ પર સૂર્યનો પ્રકાશ જેટલો ઓછો પડે, તેમાં એટલું વધારે ક્લોરોફિલ પેદા થતું હોય છે. 

ચાના છોડને સૂર્યનો ઓછો પ્રકાશ મળે ત્યારે તેમાંથી પૉલીફિનૉલ નામનું કેમિકલ પણ ઓછું નીકળે છે.

આ એ જ કેમિકલ છે કે જેનાથી ચામાં હળવો કડવો સ્વાદ આવે છે. જોકે, કેટલાક લોકોને આવો જ સ્વાદ પસંદ આવતો હોય છે. 

છોડમાંથી ચાનાં પાંદડાં અને કળીઓ તોડી સૂકવવામાં આવે છે.

જો તમારે ગ્રીન ટી જોઈતી હોય તો આ કળીઓ અને પાંદડાને...\n\ntl;dr:
જ્યારથી લોકોને પોતાનાં સ્વાસ્થ્યની ચિંતા થવા લાગી ત્યારથી 'ગ્રીન ટી'પીવાનું ચલણ વધ્યું.